Sjåføren siktet for å ha forårsaket en alvorlig trafikkulykke
Påtalemyndigheten har siktet en norsk 40-åring for å ha forårsaket en alvorlig trafikkulykke etter at mannen mistet kontrollen på sin Koenigsegg CCX-R under Gran Turismo Polini søndag ettermiddag. 17 personer ble skadet i ulykken i Poznan i Polen, og fire av dem var fremdeles på sykehuset mandag kveld. Blant dem var to barn og en kvinne med brukne bein, samt en kvinne med sprukket lever. Talsmann Andrzej Borowiak i Poznan-politiet sier tirsdag ettermiddag til VG at mannen er siktet for å ha forårsaket en alvorlig trafikkulykke på grunn av uforsvarlig adferd.Loven 40-åringen er siktet etter, gjelder den som er skyld i en trafikkulykke som setter andres liv eller helse i fare. Nordmannen er siktet for den mest alvorlige paragrafen, som gjelder ulykker som gjør at flere personer dør eller får alvorlige skader. Ifølge Borowjak viste undersøkelser av mannen at han var edru da ulykken skjedde. Dette har også Gran Turismo-arrangøren gått ut med tidligere. 40-åringen vil bli løslatt fra varetekt hvis han betaler kausjon. Det var rundt klokken 16 at nordmannen mistet kontrollen over racingbilen sin på en rett strekning. Bilenkjørte rett inn i en folkemengdeog meiet ned en rekke personer. - Det var ingen konkurranse, og det gjør det ekstra tragisk. Bilføreren hadde en veldig lav fart, omkring 70-100 kilometer i timen, opplyste arrangør Peter Ternström i Gran Turismo Events overfor VG søndag.
Den norske sjåføren risikerer opptil åtte år i fengsel etter Gran Turismo-ulykken i Polen søndag.